《饯宋承旨潜溪先生致仕归金华七首 其四》
明代·孙蕡

保傅储皇二十春，白头归去岁华新。优贤宠渥非缘老，盖世文章不是贫。

锦诰焕颁云五色，青宫喜见日重轮。悬知恋阙丹心在，长倚遥天望紫宸。

作者简介：（1334—1389）广东顺德人，字仲衍，号西庵。博学工诗文。明兵下广东，蕡为何真作书请降。洪武中历虹县主簿、翰林典雅。预修《洪武正韵》。出为平原簿，坐事被逮，罚筑京师城垣。旋得释。十五年，起苏州经历，坐累戍辽东。又以尝为蓝玉题画，论死。有《西庵集》。